Трэба адзначыць, што свята праходзіла не толькі на сцэне. У выставачнай зале ГДК працавалі тэматычныя пляцоўкі, інфармацыйна-кансультацыйныя сталы, гандлёвыя рады. Раённая бібліятэка арганізавала чытальную залу, Дом рамёстваў — выставу-продаж уласнай прадукцыі. На вуліцы для дзяцей былі арганізаваны гульнявыя пляцоўкі, можна было набыць поп-корн і салодкую вату. У раённым краязнаўчым музеі працавала выстава “Вялікая Айчынная вайна ў партрэтах яе ўдзельнікаў”, якую дзеці маглі н аведаць бясплатна. У кінатэатры “Маладосць” паказвалі кінафільм для сямейнага прагляду. А супрацоўнікі РАНС прымеркавалі да гэтага Дня акцыю пад назвай “Не пакідайце дзяцей адных”, мэта якой — нагадаць ганцаўчанам аб праблеме дзіцячага свавольства з агнём і гібелі дзяцей на пажарах, зніжэння колькасці надзвычайных сіт уацый з удзелам дзяцей і забеспячэння іх агульнай бяспекі.